laion/Wikipedia-Exotic huggingface dataset:
Hemoglobiin

Hemoglobiin ehk verevärvnik (ladina keeles haemoglobinum; lühendatult Hb) on enamikul suletud vere- ja lümfiringlusega selgroogsetel punastes verelibledes ringlev globulaarne kromoproteiin, mis sisaldab rauda ning seob ja transpordib hapnikku. Hemoglobiin on kompleksühend. Hemoglobiini ja hemoglobiinilaadseid molekule on leitud ka osal selgrootutest (rõngussidel, limustel, pärgussidel, kärssussidel), seentel ja taimedel. Hemoglobiini on erinevaid variante: A-hemoglobiin – normaalne täiskasvanute hemoglobiin; A1C-hemoglobiin ehk glükohemoglobiin – glükoosiga seostunud hemoglobiin, mille hulk veres suureneb ravimata suhkurtõve korral; C-hemoglobiin – teatud ebanormaalne hemoglobiin; D-hemoglobiin – teatud ebanormaalne hemoglobiin; E-hemoglobiin – teatud ebanormaalne hemoglobiin; F-hemoglobiin – lootehemoglobiin; Goweri hemoglobiin 1 ja 2 – kaks normaalset lootel esinevat hemoglobiini vormi; H-hemoglobiin – teatud ebanormaalne hemoglobiin; S-hemoglobiin – teatud ebanormaalne hemoglobiin. Sõna "hemoglobiin" tuleneb kreekakeelsest sõnast haima ('veri') ja ladinakeelsest sõnast globus ('kera'). Punast verepigmenti ehk hemoglobiinikristalli (saksa keeles Hämoglobinkristalle) õnnestus teadaolevalt esimesena eraldada saksa arstil Otto Funkel 1852. aastal. Nagu nimigi ütleb, on verevärvnik ka pigment, mis annab erütrotsüüdile iseloomuliku punase värvuse. Hemoglobiini molekul koosneb neljast valgulisest kerakujulisest alamühikust, mis on seondunud mittevalguliste prosteetiliste heemirühmadega. Heemirühm on sümmeetrilise molekulaarse ehitusega struktuur, mille keskel asub rauaioon. Heemirühma heterotsüklilist osa koos rauaiooniga nimetatakse porfüriiniks. Kui molekuli keskmest puudub raua kahevalentne ioon, siis heemirühm hapnikku siduda ei saa. Seega on porfüriin hemoglobiinis kõige tähtsam, molekuli valguline osa on tugirollis. Sellegipoolest on globulaarne osa küllaltki aktiivne – valgulised alamühikud muudavad molekuli kuju vastavalt sellele, kas ja mitu hapniku molekuli on hemoglobiiniga seondunud. Massilt on hemoglobiinis 94% globiini (valguline osa) ja ainult 4,6% moodustavad prosteetilised rühmad. Kuna heem on vingugaasi ehk süsinikmonooksiidi suhtes palju afiinsem kui hapniku suhtes, seondub süsinikmonooksiid hemoglobiinis hapniku kohale, kui sissehingatavas õhus on vingugaasi. Organism ei saa selle tagajärjel piisavalt hapnikku ja järgneb vingumürgistus, mis võib lõppeda surmaga. Hemoglobiinis sisalduv sümmeetrilise kujuga heemirühm sarnaneb taimedes fotosünteesis osaleva klorofüllimolekuliga, mille keskmes asub magneesiumiaatom. Hapnik Hemotsüaniin Meditsiinisõnastik, 840:2004 "Biokeemia". Autor August Männik, Lk 268, 1985, Kirjastus Valgus Jay F. Storz, Federico G. Hoffmann, Juan C. Opazo jt, Developmental regulation of hemoglobin synthesis in the green anole lizard Anolis carolinensis, Journal of Experimental Biology 2011 214: 575-581; doi: 10.1242/jeb.050443
Thea LaFond

Thea Noeliva LaFond (sündinud 5. aprillil 1994 Roseaus) on Dominica kolmikhüppaja, olümpiavõitja. Ta osales 2016. aasta suveolümpiamängudel Rio de Janeiros ja sai kvalifikatsioonis 37. koha. 2021. aastal toimunud suveolümpiamängudel Tokyos pääses ta finaali ja sai 12. koha. 2022. aasta sisemaailmameistrivõistlustel Belgradis oli LaFond tulemusega 14.53 neljas. Sama aasta maailmameistrivõistlustel Eugene'is hüppas ta 14.56 ja sai viienda koha. 2023. aasta maailmameistrivõistlustel Budapestis püstitas ta Dominica rekordi 14.90 ja sai 5. koha, kaotades pronksmedali võitnud Leyanis Pérezele vaid 6 sentimeetriga. 2024. aasta sisemaailmameistrivõistlustel Glasgow's võitis LaFond Dominica rekordiga 15.01 kuldmedali. 2024. aasta olümpiamängudel Pariisis tuli ta rahvusrekordiga 15.02 olümpiavõitjaks. Sellega sai temast esimene Dominica sportlane, kes võitnud olümpiamängudel medali. LaFond on abielus oma treeneri Aaron Gadsoniga. "Thea LaFond". www.eurosport.com. Vaadatud 7. augustil 2024. "Montgomery Co. woman wins Dominica's first Olympic medal". wtop.com. Vaadatud 7. augustil 2024. Thea LaFond Rahvusvahelise Kergejõustikuliidu kodulehel (inglise)
Tenby (laev 1955)

Tenby (pardatähis F65) oli Suurbritannia Whitby klassi ehk Tüüp 12 allveelaevatõrjefregatt. See kuulus kuningliku mereväe teenistusse.
Ama (sukelduja)

Amaʾd (jaapani keeles 海女, merenaine) on jaapani sukeldujad, kes lähevad vee alla kas pärlite või mereandide järele. Valdav enamus amaʾdest on naised. Haenyeo Skandalopetra sukeldumine "海女漁業文化-海女漁業の振興、海女文化の保存・継承-" [Promoting and Preserving the Heritage of Ama Divers' Fishing Culture]. Toba City (jaapani). Originaali arhiivikoopia seisuga 1. veebruar 2024. Vaadatud 25. novembril 2021. Maraini, Fosco (1962). Hekura: The Diving Girls' Island (English edition translated from Italian). London: Hamish Hamilton. Martinez, D. P. (2004). Identity and Ritual in a Japanese Village University of Hawaii Press. Mishima, Yukio (1994). The Sound of Waves. Vintage. ÜRO video (2009)
Wallis WA-116 Agile

Wallis WA-116 Agile on Suurbritannia autožiiro, mille konstrueeris 1960. aastate alguses õhuväe eruohvitser Ken Wallis. Õhukist toodeti mitmeid mudeleid, mudeliga Little Nellie lendas James Bond filmis "Elad vaid kaks korda" (1967). Little Nellie ja veel 16 Wallise autožiirot on Wallise muuseumis Bartonis Cambridgeshire'is Inglismaal.  Suurbritannia X-25 Rootorlennukite loend Apostolo, Giorgio (1984). The Illustrated Encyclopedia of Helicopters. New York: Bonanza Books. ISBN 0-517-439352. Jackson, Aubrey J. (1988). British civil aircraft, 1919-1972 Volume III (2nd., repr. with corrections ed.). London: Putnam. Lk 329. ISBN 0851778186.
Godiva

See artikkel räägib ülikust. Teiste tähenduste kohta vaata lehekülge Godiva (täpsustus). Godiva (vanainglise keeles Godifa; surm vahemikus 1066 kuni 1086) oli Inglise anglosaksi aadlik. Tema elu on üsna hästi dokumenteeritud, ta oli krahv Leofrici naine ning on mitme kiriku ja kloostri kaitsepühak. Tema kohta levib vähemalt 13. sajandist legend, et ta ratsutas alasti, katteks vaid pikad juuksed, mööda Coventry linnatänavaid, et avaldada meelt maksutõusude vastu, mille tema abikaasa Leofric oli sisse viinud. Hiljem on loole lisandunud Thomase-nimeline mees, kes tema vaatamisest kas pimedaks jäi või suri. Kääbusplaneetide loend: 3001–4000 Godiva seadeldis Alastiolek ja protest Lady Godiva (maal)
Autonoomne Sotsialistlik Nõukogude Mägivabariik

Autonoomne Sotsialistlik Nõukogude Mägivabariik (1920–1924; vene keeles Горская АССР) oli aastatel 1921–1924 Vene NFSV-sse kuulunud autonoomne vabariik Põhja-Kaukaasias. Algselt oli tegemist 1917. aasta Vene revolutsioonide järel endiste Kubani ja Tereki oblastite aladel elanud põliselanike asutatud Mägivabariigiga, kuid Vene kodusõja ajal vallutas selle Punaarmee ja riigis kehtestati Nõukogude võim. 20. jaanuaril 1921 inkorporeeriti piirkond Vene NFSV koosseisu. Riigi pindala oli 73 000 km² ning selles elas ligikaudu 800 000 inimest. Selle pealinn oli Vladikavkaz. Halduslikult oli see jaotatud kuueks autonoomseks ringkonnaks: Balkaaria, Tšetšeeni, Karatšai, Kabardi, Inguši ja Osseedi. Autonoomiaga tereki kasakatele loodi eraldi autonoomne ringkond Sunžas. 1. septembril eraldati Mägivabariigist Kabardi autonoomne ringkond, mis allutati autonoomse oblastina VNFSV-le. 12. jaanuaril 1922 tehti sama Karatšai autonoomse ringkonnaga, mis muudeti Karatšai-Tšerkessi autonoomseks oblastiks. 16. aprillil liideti Kabardi oblastiga ka Balkaaria autonoomne ringkond, misjärel organiseeriti senine haldusüksus ümber Kabardi-Balkaaria autonoomseks oblastiks. 30. novembril loodi endisest autonoomsest ringkonnast samuti Tšetšeeni autonoomne oblast. Ülevenemaalise Kesktäitevkomitee otsusega 7. juulist 1924 jaotati ülejäänud ASNMV territoorium Põhja-Osseedi ja Inguši autonoomseteks oblastiks. Sunža ringkond ja Vladikavkaz allusid otse Kesktäitevkomiteele kuni Põhja-Kaukaasia krai moodustamiseni 17. oktoobril 1924. 1920–1924 T. E. Evdarhanov 1920–1924 S. G. Mamsurov Mägivabariik Suur Venemaa entsüklopeedia
Vomitorium

Vomitorium on tunnel või käik istmeridade all või taga (amfi)teatris või staadionil, mille kaudu suured rahvamassid saavad pärast sündmuse lõppu kiiresti väljuda. See võib olla mõeldud ka näitlejatele lavale tulemiseks või sealt lahkumiseks. Termin tuleneb ladinakeelsest sõnast "vomō, vomere" ehk "sülitama". Vomitorium'id olid juba Vana-Roomas mõeldud amfiteatritest ja staadionitelt väljumiseks. "Vomitorium". Oxford Dictionary. Oxford Dictionaries. Originaali arhiivikoopia seisuga 24. veebruar 2011. Vaadatud 2. detsembril 2010. Longfellow, William P.P., toim (1903). A cyclopaedia of works of architecture in Italy, Greece, and the Levant. New York: Charles Scribner's Sons. Lk xxxii.
Friedrich von Gentz

Friedrich von Gentz (2. mai 1764 Breslau – 9. juuni 1832 Viin) oli Preisimaa ja Austria diplomaat ja kirjanik. Ta oli koos Austria riigikantsler Klemens von Metternichiga üks Viini kongressi põhilistest korraldajatest. Bond, M. A. "The Political Conversion of Friedrich von Gentz," European History Quarterly, Vol. III, No. 1, January 1973. Cahen, R. Friedrich Gentz 1764–1832. Penseur post-Lumières et acteur du nouvel ordre européen. Berlin, Boston: De Gruyter Oldenbourg, 2017. "Diaries of Frederic Von Gentz," The Edinburgh Review, Vol. CXVII, January/April 1863. Mann, Golo. Secretary of Europe; the Life of Friedrich Gentz, Enemy of Napoleon, Yale University Press, 1946. Reiff, Paul. F. Friedrich Gentz, an Opponent of the French Revolution and Napoleon, Urbana-Champaign, Ill., The university, 1912. Sweet, Paul Robinson. Friedrich von Gentz, Defender of the Old Order, The University of Wisconsin Press, 1941.
Punav lodupoorik

Punav lodupoorik (Rigidoporus sanguinolentus) on klassi Agaricomycetes kuuluv kandseente seen. Punav lodupoorik andmebaasis eElurikkus
Briti kampaania Läänemerel (1918–1919)

Briti kampaania Läänemerel (koodnimi operatsioon Red Trek) oli osa liitlaste sekkumisest Venemaa kodusõtta. See aitas kaasa Eesti ja Läti iseseisvuse säilitamisele. Suurbritannia põhieesmärk oli saavutada valgete kontroll Petrogradi üle, kuid see ei õnnestunud. Põhja-Venemaa sekkumine Briti allveelaevaflotill Läänemerel HMS Dragon (D46) Läti vabadussõda Vabadussõda Lääne-Venemaa vabatahtlik armee Kaitseväe kalmistu Augustus Agar Augustus Agar, 1. Earl Alexander of Tunis Hubert Gough Gordon Charles Steele Churchill and the Baltic, Part I: 1918-1931, by Richard M. Langworth Wright, Damien (2017). "Churchill's Secret War with Lenin: British and Commonwealth Military Intervention in the Russian Civil War, 1918–20", Solihull, UK Bennett, Geoffrey (1964). Cowan's war: the story of British naval operations in the Baltic, 1918–1920. London: Collins. OCLC 51700397. Republished (2001) as: Freeing the Baltic. Edinburgh: Birlinn. ISBN 1-84341-001-X Jackson, Robert (2007). Battle of the Baltic. Barnsley: Pen & Sword Maritime. ISBN 978-1-84415-422-7. Kinvig, Clifford (2006). Churchill's Crusade: The British Invasion of Russia 1918–1920. Hambledon Continuum. ISBN 1-85285-477-4. Kettle, Michael (1992). Churchill and the Archangel Fiasco. Minneapolis: Univ. of Minnesota Press. ISBN 0-415-08286-2. "British-Bolshevik Navy Actions". Naval History.net. Originaali arhiivikoopia seisuga 3. aprill 2009. Vaadatud 26. oktoobril 2007. Ben Nimmo. "The forgotten fleet: the British navy and Baltic independence". The Baltic Times. Vaadatud 16. mail 2009. Walter Cowan. "Report by Walter Cowan (link to the 1st page)". Supplement to the London Gazette. Fletcher, William A. (suvi 1976). "The British navy in the Baltic, 1918–1920: Its contribution to the independence of the Baltic nations". Journal of Baltic Studies. 7 (2): 134–144. DOI:10.1080/01629777600000141. Dunn, Steve (2020). Battle of the Baltic. Barnsley: Seaforth Publishing. ISBN 978-1-5267-4273-5. Bennett, Geoffrey (2012). Atbrīvojot Baltiju [Freeing the Baltic] (läti). Riga, Latvia: Zvaigzne ABC. ISBN 978-9934-0-2904-2.
San Marino põhiseadus

San Marino Vabariigi põhiseadus on San Marino põhiseadus. See koosneb mitmest aktist, millest märkimisväärseimad on 1600. aasta seadus ning 1974. aasta kodanikuõiguste deklaratsioon, mida muudeti 2002. aastal. San Marino põhiseadus on saanud mõjutusi Corpus iuris civilisʻest ja Rooma õigusest. See on maailma vanim põhiseadus kui mitte arvestada 1215. aasta "Magna Cartat". San Marino ajalugu San Marino poliitika Põhiseaduste loend Slomp, Hans (2011). Europe, A Political Profile: An American Companion to European Politics. ABC-CLIO. Lk 693. ISBN 978-0-313-39181-1. Vaadatud 6. juulil 2011.
6174

6174 ehk Kaprekari konstant on India matemaatiku D. R. Kaprekari avastatud konstant. See on tuntud järgneva seaduspära tõttu: Võta ükskõik milline neljakohaline arv kasutades vähemalt kahte erinevat numbrit; tekita numbritest kaks uut arvu pannes need kahanevasse ning tõusvasse järjestusse; lahuta suuremast arvust väiksem; naase 2. punkti juurde ning korda. Kaprekari rutiini läbi tehes jõuab alati maksimaalselt seitsme korraga arvuni 6174. Näiteks võttes arvu 1459: 9541 – 1459 = 8082 8820 – 0288 = 8532 8532 – 2358 = 6174 7641 – 1467 = 6174 Nishiyama, Yutaka (märts 2006). "Mysterious number 6174". Plus Magazine. Kaprekar DR (1955). "An Interesting Property of the Number 6174". Scripta Mathematica. 15: 244–245. Kaprekar DR (1980). "On Kaprekar Numbers". Journal of Recreational Mathematics. 13 (2): 81–82.
Thiago Motta

Thiago Motta (sündinud 18. augustil 1982) on Brasiilia ja Itaalia jalgpallitreener ja endine jalgpallur. Ta juhendab aastast 2024 Itaalia kõrgliiga klubi Torino Juventus. Motta oli kaitsev poolkaitsja ning veetis oma karjääri algusaastad Hispaania kõrgliiga meeskonnas FC Barcelona, kus ta oli tihti vigastatud. Ta mängis kaks ja pool hooaega Itaalias Milano Interis ning liitus jaanuaris 2012 Prantsusmaa kõrgliiga klubiga Paris Saint-Germain. Motta võitis karjääri jooksul 27 suuremat karikat. Lühikest aega mängis ta ka Hispaanias Madridi Atleticos ja Itaalias Genoas. Ta sündis itaalia päritolu perekonnas ning kasvas üles Brasiilias. Tal on nii Itaalia kui Brasiilia kodakondsus. Aastal 2003 osales ta Brasiilia jalgpallikoondise koosseisus kahes kohtumises, Itaalia koondises tegi ta debüüdi aastal 2011 ning mängis 30 mängu ja lõi ühe värava. Ta kuulus Itaalia koosseisu 2014. aasta maailmameistrivõistlustel ning kahtedel Euroopa meistrivõistlustel. Itaaliaga sai ta 2012. aasta Euroopa meistrivõistlustel hõbemedali. "2014 FIFA World Cup Brazil: List of Players: Italy" (PDF). FIFA. 14. juuli 2014. Lk 21. Originaali (PDF) arhiivikoopia seisuga 4. september 2019. "Thiago Motta". Eurosport. Vaadatud 4. augustil 2020. "Second foot op for Motta". UEFA. 5. august 2005. Vaadatud 11. mail 2010. "Azzurri più vicini all' Europa grazie al signor Fogagnolo" [Blues closer to Europe thanks to Mr. Fogagnolo]. Corriere della Sera (itaalia). 27. märts 2011. Vaadatud 12. veebruaril 2012.
Li Shangfu

Li Shangfu (hiina keeles 李尚福; sündinud veebruaris 1958) on Hiina aerokosmoseinsener ja endine sõjaväelane. Ta oli märtsist oktoobrini 2023 Hiina kaitseminister ja Riiginõukogu liige. Juunis 2024 võeti talt ära kindrali auaste ning ta visati Kommunistlikust Parteist välja, kuna järelevalvemenetluse käigus leiti muuhulgas tõendeid korruptsioonist. Li liitus Rahvavabastusarmeega 1982. aastal ning asus tehnikuna tööle Xichangi kosmosekeskuses. Ta töötas Xichangis 31 aastat, millest 10 oli ta keskuse juhataja. Aastatel 2014–2016 töötas ta Rahvavabastusarmee Üldrelvastusosakonna asedirektorina ning 2017–2022 Sõjalise Keskkomisjoni Varustusarendusosakonna juhina. Ta ülendati kindraliks juulis 2019 ning nimetati Sõjalise Keskkomisjoni liikmeks oktoobris 2022. Märtsis 2023 sai List kaitseminister ja Riiginõukogu liige. Ta kadus avalikkuse eest augustis 2023 ning vallandati 24. oktoobril 2023. Ta on Hiina lühima ametiajaga kaitseminister ning esimene kaitseminister, kellel on Rahvavabastusarmee Strateegiliste Tugijõudude taust. Juunis 2024 visati ta komparteist välja, talt võeti ära kindrali auaste ja tema korruptsioonisüüdistust hakkas menetlema sõjaväekohus.
Reed College

Reed College on eraõiguslik kolledž Portlandis Oregonis Ameerika Ühendriikides. Reed avati 1908. aastal. Selle üliõpilasküla asub Eastmorelandi linnaosas. Peahoone on tuudor-uusgooti stiilis. Riigis on vaid kolm kolledžit, mille lõpetanutest suurem hulk jõuavad doktorikraadini (California Tehnoloogiainstituut, Harvey Mudd College ja Swarthmore College). Gary Snyder Hope Lange Steve Jobs Henry Aiken Eric Olson Justin Humphreys As of June 30, 2022. Reed College Endowment 2022 Report (PDF) (Report). Galbraith, Quinn; Smart, Elizabeth; Smith, Sara D.; Reed, Megan (1. september 2014). "Who Publishes in Top-Tier Library Science Journals? An Analysis by Faculty Status and Tenure". College & Research Libraries. 75 (5): 724–735. DOI:10.5860/crl.75.5.724. ISSN 2150-6701. "Facts about Reed - Detailed Enrollment". Institutional Research, Reed College. "Standards Guide" (PDF). Reed College. Vaadatud 5. aprillil 2023. "Eliot Hall". Facilities & Grounds. Reed College. Originaali arhiivikoopia seisuga 15. oktoober 2012. Vaadatud 18. detsembril 2007. "Facts about Reed: Awards and Fellowships". Institutional Research. Reed College. Vaadatud 11. jaanuaril 2017. "Reed College PhD Productivity". Reed College Institutional Research. Täpsete protsentide kohta vaata alajaotust "Doctorates Awarded" lehel http://www.swarthmore.edu/x15575.xml "Baccalaureate Origins of Earned Doctoral Degrees (2003-2012)" (PDF). Pomona College Institutional Research. Originaali (PDF) arhiivikoopia seisuga mai 25, 2017. Vaadatud oktoobril 10, 2017. Sheehy, John (2012). Comrades of the Quest: An Oral History of Reed College. Oregon State University Press. ISBN 978-0870716676. Sheehy, John; Walker, Gay. "Reed College". The Oregon Encyclopedia. Portland State University and the Oregon Historical Society. Vaadatud 14. aprillil 2015. www.reed.edu
Ere tardnahkis

Ere tardnahkis (Phlebia subochracea) on kandseente hulka kuuluv seeneliik. Seen on muuhulgas levinud Alam-Pedja kallastel lehtpuude lamatüvedel. Ere tardnahkis andmebaasis eElurikkus
National Honor Society

National Honor Society (NHS) on üks Ameerika Ühendriikide vanematest, suurematest ja enimtunnustatud õpilasühendustest. Sellel on 1,4 miljonit liiget. NHS-i eesmärk on populariseerida haridust, tunnustada silmapaistvaid õpilasi, edendada juhtimisosksui ja harida keskkooliõpilasi. NHS-i liikmeks võetakse koolide teadusnõukogude kaudu ning arvesse võetakse NHS-i nelja alusväärtust: haritus, iseloomukus, liidrilikkus ja teenistuslikkus. Liikmetel on kohustus neid väärtusi edasi kanda. Alan Alda Katie Couric Cindy Crawford Tina Fey Jim Henson Fred Rogers Jon Stewart Meryl Streep Taylor Swift Carrie Underwood Jon Voight Arno Allan Penzias Judith Resnik Peggy Whitson Gerald Ford Lilly King Tiiu Kera "National Honor Society | Encyclopedia.com". www.encyclopedia.com. Vaadatud 14. novembril 2023. "About". NHS (Ameerika inglise). 17. jaanuar 2017. Vaadatud 14. novembril 2023. "National Honor Society / History of Organization". www.fortbendisd.com (inglise). Vaadatud 16. novembril 2023.[alaline kõdulink] "NHS National Constitution". NHS (Ameerika inglise). 23. veebruar 2017. Vaadatud 14. novembril 2023. National Honor Society
Robert Evans

See artikkel räägib Ameerika Ühendriikide filmiprodutsendist. Teiste tähenduste kohta vaata lehekülge Robert Evans (täpsustus). Robert Evans (sünninimega Robert J. Shapera; 29. juuni 1930 – 26. oktoober 2019) oli Ameerika Ühendriikide filmiprodutsent. Tema filmide hulka kuuluvad "Rosemary laps" (ingliskeelne originaalpealkiri "Rosemary's Baby", 1968), "Armastuse lugu" ("Love Story", 1970), "Ristiisa" ("The Godfather", 1972) ja "Chinatown". Evansi karjäär sai alguse kui ta asutas koos oma vennaga eduka naisterõivaste äri. Aastal 1956 kohtus ta ärireisil juhuslikult näitleja Norma Sheareriga, kes arvas, et Evans sobiks filmis "Man of a Thousand Faces" mängima tema lahkunud abikaasat Irving Thalbergi. Sellega algas Evansi lühike näitlejakarjäär. Aastal 1962 hakkas ta filmiprodutsendiks kasutades rõivaärist teenitud raha. Aastal 1967 sai Evansist Paramount Picturesi juht, sellel positsioonil õnnestus tal raha suunata järjestikustesse edukatesse filmidesse. Aastal 1974 lahkus ta Paramountist ning hakkas iseseisvalt filme produtseerima. Aastal 1980 sai tema karjäär tagasilöögi kui ta tunnistas end süüdi kokaiiniäris ning järgneva 12 aasta jooksul produtseeris ta vaid kaks filmi, millest mõlemad ebaõnnestusid: "Cotton Club" (1984) ja "Chinatowni" järg "The Two Jakes" (1990). Aastast 1993 naasis ta aktiivse produtsenditöö juurde ning tema filmide seas oli nii ebaõnnestumisi (nt "Jade" (1995)) kui hitte (nt "Kuidas 10 päevaga kutist lahti saada" (2003)). Jerome, Jim (12. august 2002). "The Real Deal". People.
FISA

FISA võib viidata järgnevale: Rahvusvaheline Sõudeliit (Fédération internationale des sociétés d'aviron) Rahvusvaheline Autospordi Liit (Fédération Internationale du Sport Automobile), nüüdne FIA Foreign Intelligence Surveillance Act, Ameerika Ühendriikide seadusakt
Pace'i Ülikool

Pace'i Ülikool (inglise keeles Pace University) on eraülikool New Yorgi osariigis Ameerika Ühendriikides. Sellel on kolm õppekohta: New Yorgi linn, Pleasantville ja White Plains. Ülikooli avasid 1906. aastal ettevõtluskõrgkoolina vennad Homer Pace ja Charles Pace. Pace'i ülikoolis õppis 2021. aasta sügisel kolmel õppetasemel 13 000 üliõpilast. Pace'i Ülikoolis on seitse teaduskonda ja ligi 100 peaerialavalikut. Actors Studio Draamakoolis saab õppida magistritasemel näitlemist ning seal lindistatakse saadet "Inside the Actors Studio". Ülikoolil on Yonekersis naisõiguskeskus, ettevõtlusküla ja keskkooliosa (Pace'i Keskkool). Pace alustas tegevust New Yorgis New York Tribune Buildingus, hiljem laieneti Pace'i Instituudi nime all mitmesse muusse linna. Kahekümnedatel avati õppehooneid ka väljaspool New Yorki. Aastal 1951 osteti aadressil 41 Park Row esimene oma hoone ning 1963 avati Westchesteri üliõpilasküla. Pace'i suurim hoone aadressil 1 Pace Plaza avati 1969. aastal. Neli aastati hiljem sai asutusest ülikool. Willem C. Vis Moot As of June 30, 2020. U.S. and Canadian Institutions Listed by Fiscal Year 2020 Endowment Market Value and Change in Endowment Market Value from FY19 to FY20 (Report). National Association of College and University Business Officers and TIAA. 19. veebruar 2021. Vaadatud 20. veebruaril 2021. "About Pace | Pace University". Pace.edu. Vaadatud 24. mail 2024. Weigold, Marilyn E. (1991). Opportunitas: The History of Pace University (inglise). Pace University Press. ISBN 9780944473061. Ganga, Elizabeth (17. august 2014). "Pace law center targets Westchester's domestic violence". lohud.com (inglise). Vaadatud 18. veebruaril 2019. Lagorio, Christine Lagorio (17. veebruar 2012). "New York Gets New Start-up Lab". Inc.com (Ameerika inglise). Originaali arhiivikoopia seisuga 3. september 2021. Vaadatud 4. märtsil 2019. "About | Pace High School". pacehsnyc.org. Originaali arhiivikoopia seisuga 3. september 2021. Vaadatud 18. veebruaril 2019. Weigold, Marilyn E. Opportunitas: The History of Pace University. New York, NY: Pace University Press, 1991. www.pace.edu
Lorasepaam

Lorasepaam (Eestis müügiluba kaubamärkidel Lorans ja Temelor) on bensodiasepiinide rühma kuuluv ravim, mida kasutatakse ärevuse, unehäirete ja epillepsiahoogude raviks. See toimib kesknärvisüsteemile rahustava ja lõõgastava mõjuga, mõjutades γ-aminovõihappe neurotransmitterit. Lorasepaam on kliinilises kasutuses alates 1970. aastatest ja see on kättesaadav tablettide, süstitavate lahuste ja lahustite kujul. Ravimil võib esineda kõrvaltoimeid, nagu unisus, pearinglus, koordinatsiooni häired ja mäluhäired, mistõttu seda tuleb kasutada ettevaatusega, eriti pikaajalisel kasutamisel. Lorasepaam võib samuti põhjustada sõltuvust ja võõrutusreaktsioone, mistõttu ravi tuleb hoolikalt jälgida ja järk-järgult lõpetada. Ravimit määratakse täiskasvanutele ja eakatele, see ei ole soovitatav lastele ja noorukitele. Lorasepaam kuulub see narkootiliste ja psühhotroopsete ravimite nimekirja. https://ravimiamet.ee/narkootiliste-ja-psuhhotroopsete-ravimite-nimekiri Pakendi infoleht